Καλημέρα παιδιά!!!

Τελειώσαμε μια καλή επανάληψη σε όσα έχουμε μάθει ως τώρα! Θυμηθήκατε πολλές λέξεις που θα σας βοηθήσουν να γράφετε δικά σας κείμενα! Σας έστειλα κειμενάκια, ίσως λίγο μεγάλα, κάποιες φορές. Όμως ελπίζω να σας βοήθησαν να εξασκηθείτε περισσότερο στην ανάγνωση, τώρα ειδικά που έχετε άφθονο χρόνο στη διάθεσή σας! Σήμερα προχωράμε στα μαθήματά μας, με βάση τα όσα γνωρίζουμε! Θα πάτε στη σελ.38 της γλώσσας και θα διαβάσετε τα «Παιχνίδια που ταξιδεύουν». Είναι οδηγίες για την κατασκευή ενός καραβιού από απλά υλικά. Είναι πολύ εύκολο. Θα ήθελα να το φτιάξετε και να μου το δείξετε, όταν γυρίσουμε στο σχολείο μας!!! Μην ξεχάσετε να του βάλετε και όνομα! Ύστερα θα πάτε στη σελ.37 και 38 του τετραδίου εργασιών και θα κάνετε τις ασκήσεις. Στην πρώτη άσκηση θα βάλετε τις λέξεις στη σωστή θέση. Στη δεύτερη θα συμπληρώσετε τα ι. Στην τρίτη θα γράψετε τα πολλά και στην τέταρτη το όνομα του δέντρου (π.χ. νεραντζιά, καρυδιά κ.τ.λ.). Για αντιγραφή θα έχετε την πρόταση της άσκησης 5 και τις λέξεις: λεμόνια, λεμονιά, κεράσια, κερασιά, ρόδια, ροδιά ( δυο φορές ). Για προσέξτε τον τόνο! Αλλάζει ο τόνος και αλλάζει το νόημα της λέξης ( λεμόνια- ο καρπός, λεμονιά- το δέντρο). Πάμε τώρα στο βιβλίο μαθηματικών, στη σελ. 22. Να κάνετε την άσκηση 2 με τα νομίσματα και την άσκηση 5 της σελ.23. Στην άσκηση 4, θέλω μόνο τα αθροίσματα. Είναι όλα επαναληπτικά, τα θυμάστε… φαντάζομαι! Αυτά… από μαθήματα για σήμερα! Και λίγο παιχνίδι τώρα…

Για να δούμε πόσο καλοί είστε στην κρεμάλα….

Πάτα εδώ <https://prwtokoudouni.weebly.com/words.html>

Για να θυμηθούμε και τα νομίσματα…

Πάτα εδώ <http://www.jele.gr/activity/a/math/math021.swf>